EkBass/fiwiki-20250220-pages-articles huggingface dataset:
Paula-Irmeli Halonen

Paula-Irmeli "Pami" Halonen (s. 22. elokuuta 1945 Varkaus) on entinen suomalainen pikaluistelija. Halonen osallistui Innsbruckin 1976 talviolympialaisiin ja sijoittui siellä 500 metrin luistelussa kahdeksanneksi ja 1 000 metrillä 13:nneksi. Sprinttereiden MM-kilpailuissa hän oli samana vuonna neljäs ja yleisluistelijoiden MM-kilpailuissa viides. Hän voitti Suomen mestaruuden viidesti ja luisteli 20 Suomen ennätystä. Seuratasolla hän edusti huippuvuosinaan Joensuun Katajaa. Halonen oli myös hyvä pesäpalloilija ja pääsi neljä kertaa Itä–Länsi-otteluun. Hän toimi Joensuussa Rantakylän ala- asteen sekä Karsikon yläasteen tyttöjen liikunnan opettajana ja Joensuun Lyseon lukion liikunnan- ja terveystiedonopettajana ja lentopallovalmentajana. Nykyisin hän asuu Joensuussa, eläkkeellä ja toimii edelleen aktiivisesti lentopallovalmennuksessa. ==Saavutukset== * Olympiakisoissa kahdeksas 500 metrillä ja 13:s 1 000 metrillä Innsbruckissa 1976 * Sprinttereiden MM- kilpailuissa yhteispisteissä 16:s 1975, neljäs 1976 ja 22:s 1977 * Yleisluistelijoiden MM-kilpailuissa yhteispisteissä kuudes 1975, viides 1976 ja 12:s 1977 * MM kilpailut 1976 Gjovik, Paula Halonen 500 m, pronssia 43,69sek * MM kilpailut 1977 Keystone ,Paula Halonen 500 m, hopeaa 42,2 sek * Yleisluistelijoiden SM-kultaa 1974 ja 1977 * Sprinttereiden SM-kultaa 1975, 1976 ja 1978 * Matkakohtainen SM 500 metrillä 1970 * Viisi Suomen mestaruutta. Suomen ennätyksiä kaikkiaan 20 * Pesäpallossa 4 Itä–Länsi-ottelua * Karjalaisen kultamitaliurheilija 1976. * Lentopalloilijana Prihoissa, PyU:ssa ja Joen Jujussa ==Henkilökohtaiset ennätykset== * 500 metriä 42,2 (1977, SE) * 1 000 metriä 1.27,29 (1976, SE) * 1 500 metriä 2.16,58 (1977, SE) * 3 000 metriä 5.03,8 ==Viitteet== ==Lähteet== * Luokka:Suomalaiset pikaluistelijat Luokka:Suomalaiset pesäpalloilijat Luokka:Suomalaiset lentopallovalmentajat Luokka:Suomalaiset opettajat Luokka:Vuonna 1945 syntyneet Luokka:Elävät henkilöt
Harriet Andersson

Harriet Andersson (s. 14. helmikuuta 1932 Tukholma) on ruotsalainen näyttelijä, joka tunnetaan parhaiten Ingmar Bergmanin elokuvista. Andersson on esittänyt usein impulsiivisia, työväenluokkaan kuuluvia hahmoja. == Ura == Andersson aloitti uransa Oscar-teatterissa ja esiintyi sitten Tukholman pienillä näyttämöillä, kunnes siirtyi Malmön kaupunginteatteriin Bergmanin ohjaukseen vuonna 1953. Harriet Andersson voitti parhaan naisnäyttelijän palkinnon Venetsian elokuvajuhlilla vuonna 1964 roolistaan Jörn Donnerin ohjaamassa elokuvassa Rakastaa. Andersson ja Donner elivät siihen aikaan parisuhteessa keskenään. Muita Anderssonin voittamia palkintoja ovat esimerkiksi Bafta-palkinto elokuvasta Kuin kuvastimesta, Guldbagge- ja David di Donatello -palkinnot elokuvasta Kuiskauksia ja huutoja sekä Robert-palkinto elokuvasta Himmel og helvede. Ingmar Bergman on luonnehtinut Anderssonia elokuvataiteelliseksi neroksi, jollaisia tapaa vain harvoin. == Filmografiaa == *Kesä Monikan kanssa (1953) *Viettelysten ilta (1953) *En lektion i kärlek (1954) *Hoppsan! (1955) *Kesäyön hymyilyä (1955) *Sista paret ut (1956) *Hääyö (1959) *Kuin kuvastimesta (1961) *Puhumattakaan naisista (1964) *Rakastaa (1964) *Täällä alkaa seikkailu (1965) *Ormen (1966) *Anna (1970) *Kuiskauksia ja huutoja (1972) *Fanny ja Alexander (1982) *Dogville (2003) == Lähteet == == Aiheesta muualla == * Harriet Andersson Svensk Filmdatabas -tietokannassa * == Kirjallisuutta == * Forsman, Liselott & Hirsch, Foster: ”Työskentelen vaistojeni varassa”, Harriet Anderssonin haastattelu, Filmihullu 4/2012. * Waarala, Hannu: ”Sielun ja ruumiin ikävä – Harriet Anderssonin moderni naiskuva”, Filmihullu 4/2012. Luokka:Ruotsalaiset näyttelijät Luokka:Vuonna 1932 syntyneet Luokka:Elävät henkilöt Luokka:Parhaan naispääosan Guldbagge- palkinnon saajat Luokka:Litteris et Artibus -palkitut
Taitoluistelu talviolympialaisissa 1984

XIV talviolympialaisissa Sarajevossa vuonna 1984 järjestettiin taitoluistelussa neljä kilpailua. ==Mitalistit== ===Miesten yksinluistelu=== Sija Maa Luistelija Sijapisteet 1 Scott Hamilton 3,4 2 Brian Orser 5,6 3 Josef Sabovčík 7,4 ===Naisten yksinluistelu=== Sija Maa Luistelija Sijapisteet 1 Katarina Witt 3,2 2 Rosalynn Sumners 4,6 3 Kira Ivanova 9,2 ===Pariluistelu=== Sija Maa Luistelijat Sijapisteet 1 Jelena Valova Oleg Vasiljev 1,4 2 Caitlin Carruthers Peter Carruthers 2,8 3 Larisa Seleznjova Oleg Makarov 3,8 ===Jäätanssi=== Sija Maa Luistelijat Sijapisteet 1 Jayne Torvill Christopher Dean 2,0 2 Natalja Bestemjanova Andrei Bukin 4,0 3 Marina Klimova Sergei Ponomarenko 7,0 ==Lähteet== * Luokka:Talviolympialaiset 1984 1984
May Allison

May Allison (14. kesäkuuta 1890 – 27. maaliskuuta 1989) oli yhdysvaltalainen näyttelijä. Allison syntyi Rising Fawnissa, Georgiassa, ja teki Broadway- debyyttinsä vuonna 1914. Ensimmäisen elokuvaesiintymisensä hän suoritti Theda Baran tähdittämässä mykkäelokuvassa A Fool There Was (1915). Ensimmäisen maailmansodan aikana Allison esiintyi lukuisissa menestyselokuvissa Harold Lockwoodin vastanäyttelijänä. Yhteistyö kuitenkin päättyi pian, kun Lockwood sairastui espanjantautiin ja kuoli vuonna 1918, ainoastaan 31 vuoden iässä. Allison jatkoi elokuvauraansa 1920-luvulla. Viimeiseksi elokuvaksi ennen vetäytymistä jäi Kuka hän oli? (The Telephone Girl, 1927). Näyttelijällä oli elämänsä aikana neljä avioliittoa, joista pisin kesti Carl Norton Osbornen kanssa yli 40 vuoden ajan tämän kuolemaan 4. toukokuuta 1982 saakka. Vanhana Allison vietti suuren osan ajastaan huvilallaan Bermudan Tucker's Townissa. Hän oli myös Clevelandin orkesterin suojelija ja kuoli 98-vuotiaana Ohion Bratenahlissa. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset mykkäelokuvien näyttelijät Luokka:Vuonna 1890 syntyneet Luokka:Vuonna 1989 kuolleet
Andy Milder

Andy Milder (s. 16. elokuuta 1969 Omaha, Nebraska) on yhdysvaltalainen näyttelijä. ==Elämäkerta== Milder syntyi Omahassa, Nebraskassa, mutta muutti jo nuorena Kaliforniaan, jossa hän muun muassa opiskeli yliopistossa ekonomiaa. Vasta tämän jälkeen Milder alkoi opiskella näyttelemistä San Franciscossa. ===Ura=== Uransa aikana hän on tehnyt useita vierailevia rooleja sarjoissa kuten Pulmuset, Kesä 68, NYPD Blue, Star Trek: Deep Space Nine ja Boston Legal. Parhaiten hänet kuitenkin tunnetaan sarjasta Weeds, jossa hän esitti Dean Hodesia. Myös elokuvissa hänellä on ollut yleensä pieniä rooleja, kuten elokuvissa Apollo 13, Armageddon, Huhupuhetta ja Transformers. Näyttelyn lisäksi Milder on tehnyt muutamia äänirooleja videopeleihin kuten SWAT 4 ja Men of Valor sekä animaatioihin Legion of Super Heroes ja Batman – pelottomat.Voice Chasers Viitattu 12.7.2009 ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1969 syntyneet Luokka:Elävät henkilöt
Biergarten

Biergarten () on erityisesti Saksassa tyypillinen kesäisin avoinna oleva puiston keskelle rakennettu ulkoilmaravintola. Klassisessa baijerilaisessa biergartenissa erikoisena piirteenä voidaan pitää asiakkaiden oikeutta tuoda mukanaan nautittavaksi omia ruoka-eväitään. Luokka:Saksalainen kulttuuri Luokka:Olutkulttuuri
Romantic Classics

Romantic Classics on Julio Iglesiasin albumi, joka julkaistiin 6. kesäkuuta 2006. Se sisältää hänen tulkintojaan tunnetuista rakkauslauluista. Columbia Recordsin julkaisema albumi päätti Iglesiaksen yli kymmenen vuotta kestäneen tauon englanninkielisten albumien levyttämisessä. == Kappaleet == # Everybody’s Talking # How Can You Mend a Broken Heart? # Careless Whisper # Always on My Mind # Waiting for a Girl Like You # Drive # I Want to Know What Love Is # Right Here Waiting # This Guy’s in Love With You # The Most Beautiful Girl # It’s Impossible == Arvostelut == * AllMusic: == Lähteet == Luokka:Vuoden 2006 albumit Luokka:Julio Iglesiasin albumit
Estelle Parsons

pienoiskuva|Parsons televisiosarjassa Love, American Style vuonna 1973 Estelle Margaret Parsons (s. 20. marraskuuta 1927) on yhdysvaltalainen näyttelijä. Parsons syntyi Lynnissä, Massachusettsissa, Eben Parsonsin ja ruotsalaisen Elinor Ingebore Matssonin tyttäreksi. Hän opiskeli Oak Grove School for Girlsissä Mainessa ja valmistui Connecticut Collegesta vuonna 1949. Sen jälkeen hän luki lakia ja toimi laulajana ennen näyttelijänuransa alkamista 1950-luvulla. Parsons tunnetaan sekä televisiosta, teatterista että elokuvamaailmasta. Hän on ollut useasti Tony-ehdokkaana ja sai vuonna 1967 Parhaan naissivuosan Oscar-palkinnon roolistaan elokuvassa Bonnie ja Clyde. Muiden tunnettujen elokuvien joukkoon lukeutuvat Rachel, Rachel – haluan rakastaa (1968) ja Musta maanantai (1993). Parsons oli lisäksi Bafta- ehdokkaana, ja hänellä oli sivurooli Beverlynä komediasarjassa Roseanne. Hän on ollut kahdesti naimisissa. Ensimmäinen avioliitto Richard Gehmanin kanssa solmittiin vuonna 1953, mutta päättyi eroon 1958. Avioliitosta syntyivät kaksostyttäret Abbie ja Martha. Hän on elänyt vuodesta 1983 toisessa avioliitossaan Peter Zimrothin kanssa, ja parilla on adoptiolapsi Abraham (s. 1983). == Aiheesta muualla == * IMDb Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1927 syntyneet Luokka:Elävät henkilöt
Quelque chose de France

__NOTOC__ Quelque chose de France on Julio Iglesiaksen ranskankielinen albumi, joka julkaistiin 21. toukokuuta 2007. == Kappaleet == # Donner # De vous à moi # Quelque chose de France # Partir quand mème # Des femmes sur le toit du monde # Je me sens bien chez vous # Bandonén # Ombre de toi # Existence se danse # Mal acostumbrado # Te invito == Lähteet == Luokka:Vuoden 2007 albumit Luokka:Julio Iglesiasin albumit
Jean Vuarnet

Jean Vuarnet (18. tammikuuta 1933 Le Bardo, Ranskan Tunisia – 2. tammikuuta 2017 Sallanches) oli ranskalainen alppihiihdon olympiavoittaja. Vuarnet sai pronssia Bad Gasteinin MM-kisojen syöksylaskussa 1958. Kaksi vuotta myöhemmin Squaw Valleyn olympialaisissa hän voitti kultaa samassa lajissa. Vuarnet syntyi Tunisiassa, ja hänestä tuli ensimmäinen Afrikassa syntynyt talviolympialaisten voittaja. Vuarnet hiihti olympiavoittoon voitelemattomilla metallisuksilla. Häntä pidetään aerodynaamisen ”muna-asennon” keksijänä. == Lähteet == * === Viitteet === Luokka:Ranskalaiset alppihiihtäjät Luokka:Ranskalaiset olympiavoittajat Luokka:Vuonna 1933 syntyneet Luokka:Vuonna 2017 kuolleet
Dimitrovgrad (Bulgaria)

Dimitrovgrad () on kaupunki Haskovon alueella Etelä-Bulgariassa. Sen asukasluku on 38 217 (2011). Kaupunki on nimetty Georgi Dimitrovin mukaan. Sen rakensivat 1947 kommunistihallituksen järjestämät työprikaatit. Kaupungin perustamista juhlittiin 2. syyskuuta 1947, mutta rakennustyöt jatkuivat vielä vuosia kolmen alueella olleen kylän yhdistyessä Dimitrovgradiksi. Rakennustöiden tavoitteena oli nykyaikaisen teollisuuskeskuksen perustaminen. Vuonna 1970 kaupungissa järjestettiin ensimmäisen kerran festivaalit runoilija Penio Penevin (1930–1959) kunniaksi ja perinne jatkuu edelleen. Peneville avattiin museo hänen kotitalossaan vuonna 1987. == Lähteet == ==Aiheesta muualla== * Kaupungin kotisivut Luokka:Bulgarian kaupungit Luokka:Haskovon alue
Jerry Dixon

Jerry Lawrence Dixon (s. 15. syyskuuta 1967 Pasadena, Kalifornia) on yksi yhdysvaltalaisen hair metal -yhtye Warrantin perustajajäsenistä. Hän perusti Warrantin yhdessä Erik Turnerin kanssa. Jerry alkoi soittaa 14 vuoden iässä ja on maininnut idoleikseen Geezer Butlerin ja Rudy Sarzon. Huhuista poiketen Jerry Dixon ei ole minkäänlaista sukua Alesha Dixonille. == Warrant == Adam Shoren lähdettyä Warrantista muut jäsenet alkoivat etsiä uutta laulajaa. He kuulivat Jani Lanesta ja kutsuivat tämän kirjeitse treenikämpälleen. Janin saavuttua sinne etenkin Jerry Dixon vaikutti erittäin vakuuttuneelta siitä, että yhtyeeseen liittyisivät juuri Plain Janesta tuttu Jani Lane ja hänen ystävänsä Steven Sweet. Luokka:Yhdysvaltalaiset basistit Luokka:Vuonna 1967 syntyneet Luokka:Elävät henkilöt
John Frederick Miller

John Frederick Miller (1759–1796) oli englantilainen maalari. Hänen isänsä oli saksalainen taiteilija Johan Sebastian Müller (1715 – noin 1790). Miller oli yksi taiteilijoista, jotka maalasivat tauluiksi Sydney Parkinsonin tekemät piirrokset hänen matkaltaan James Cookin Tyynenmeren retkellä. Miller kuvitti etupäässä kasveja mutta myös eläimiä. 1772 hän matkusti tutkimusretkelle Islantiin Joseph Banksin (1743–1820) kanssa. Miller julkaisi kuvateoksen Cimelia Physica. Figures of rare and curious quadrupeds, birds, &c.; together with several of the most elegant plants (1796). Tekstin laati George Kearsley Shaw (1751–1813). 1776 ja 1782 hän julkaisi Lontoossa teoksen Various subjects of Natural History, wherein are delineated birds, animals and many curious plants. Linnuista Miller nimesi ainakin sihteerin (Sagittarius serpentarius) ja kuningaspingviinin. == Lähteet == * Australian National Botanic Gardens Luokka:Brittiläiset ornitologit Luokka:Englantilaiset taidemaalarit Luokka:Vuonna 1759 syntyneet Luokka:Vuonna 1796 kuolleet
André Sehmisch

André Sehmisch (s. 27. syyskuuta 1964) on entinen Itä-Saksaa edustanut ampumahiihtäjä. Sehmisch saavutti ampumahiihdossa yhteensä 9 MM-mitalia. Ainoat MM-kisojen kultamitalinsa hän sai viesteistä. Olympiakisoissa hän sijoittui pisteille Calgaryn 1988 kisoissa. Ampumahiihdon maailmancupin kokonaiskilpailun Sehmisch voitti kaudella 1985/1986. == Saavutukset == === Olympialaisissa === * 1988 Calgary ** Viides 10 kilometrillä ** Viides 4 x 7,5 kilometrin viestissä ** Seitsemäs 20 kilometrillä === MM-kisoissa === * 1985 ** Hopeaa 4 x 7,5 kilometrin viestissä * 1986 ** Hopeaa 20 kilometrillä ** Hopeaa 4 x 7,5 kilometrin viestissä ** Pronssia 10 kilometrillä * 1987 ** Kultaa 4 x 7,5 kilometrin viestissä ** Pronssia 10 kilometrillä * 1989 ** Kultaa 4 x 7,5 kilometrin viestissä ** Pronssia joukkuekilpailussa * 1990 ** Pronssia 4 x 7,5 kilometrin viestissä === Maailmancupissa === * Kokonaiskilpailun voitto 1985/1986 Luokka:Itäsaksalaiset ampumahiihtäjät Luokka:Vuonna 1964 syntyneet Luokka:Elävät henkilöt
Al-Hajj

Al-Hajj (, ) on Koraanin 22. suura. Se sisältää 78 jaetta.Hämeen-Anttila, 2008, s. 111–113 == Sisältö == Suuran alku kuuluu Ahsen-Bören suomennoksen mukaan seuraavasti:Koraani, 1942 # Oi ihmiset! Kunnioittakaa peläten Herraanne. Totisesti, (tuomion) hetken järkytys on hirmuinen tapahtuma. # Sinä päivänä, jolloin sen tulette näkemään, jokainen imettävä vaimo hämääntyy unohtaen imettämänsä lapsen ja jokainen raskaana oleva nainen synnyttää sikiönsä kesken. Olet näkevä ihmiset ikään kuin päihtyneinä, mutta he eivät ole humalassa, vaan Jumalan rangaistus tulee ankarana. # Ihmisten joukossa on sellaisia, jotka kiistelevät Jumalasta, vaikka ovat tietoa vailla ja seuraavat jokaista karkoitettua pahaahenkeä; # jollaisesta on kirjoitettu, että ken liittyy häneen, sen hän vie harhaan ja johtaa kohti palavan tulen tuskaa. Jakeet 1–4 varoittavat tuomiopäivästä, mikä on tavallinen aihe Koraanissa. Jakeet 6–7 puhuvat ylösnousemuksesta. Jakeet 8–22 sisältävät polemiikkia uskottomia vastaan. Jakeet 23–24 kertovat, että uskovat viedään Paratiisiin. Jakeet 25–38 antavat ohjeita pyhiinvaelluksesta. Jakeet puhuvat "suojellusta temppelistä", mutta eivät kerro, missä se sijaitsee. Jakeet 39–41 käsittelevät taistelemista pyhinä kuukausina. Ohjeen mukaan puolustussota on sallittu myös Pyhinä kuukausina. Jakeet 42–78 sisältävät Koraanille tyypillistä ja usein toistuvaa tekstiä. Niitä ovat Jumalan antamat selkeät merkit, uskottomien rankaiseminen, uskovien palkitseminen, varoittajan neuvot ja polemiikki uskottomia vastaan. Jakeessa 78 sanotaan: Hän on nimennyt teidät muslimeiksi.() Sana esiintyy ainoan kerran Koraanissa tässä kohtaa ja käännetään joskus myös "häneksi, joka alistuu". Kyseessä on johdos sanajuuresta S-L-M, jonka yksi johdannainen on Jumalalle alistumista tarkoittava "islam". "Muslimi" vuorostaan tarkoittaa ”hän, joka alistuu (Jumalalle)”.Lewis, 2009, s. 8 == Lähteet == * Hämeen-Anttila, Jaakko: Koraanin selitysteos. Helsinki: Basam Books, 2008. ISBN 952-9842-15-5. * * === Viitteet === Luokka:Suurat
Lahjakas herra Ripley

Lahjakas herra Ripley () on Patricia Highsmithin romaaniin Lahjakas herra Ripley perustuva elokuva vuodelta 1999. Sen ohjasi Anthony Minghella ja pääosissa ovat Matt Damon päähenkilö Tom Ripleynä sekä Gwyneth Paltrow, Jude Law, Cate Blanchett, Philip Seymour Hoffman, Jack Davenport ja James Rebhorn. René Clémentin Kuuma aurinko (1959) on Highsmithin samaisen romaanin aiempi elokuvasovitus. == Näyttelijät == Luokka:Vuoden 1999 yhdysvaltalaiset elokuvat Luokka:Anthony Minghellan ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset psykologiset jännityselokuvat Luokka:Paramount Picturesin elokuvat
Heaven

Heaven (televisioesityksissä suom. Taivas) on Tom Tykwerin ohjaama elokuva vuodelta 2001. Sen pääosissa näyttelevät Cate Blanchett ja Giovanni Ribisi. Elokuvan käsikirjoitusta tehnyt elokuvaohjaaja Krzysztof Kieślowski aikoi elokuvasta trilogian aloitusosaa mutta kuoli ennen sen toteutumista. Kaksi muuta osaa olisivat olleet Helvetti ja Kiirastuli. Helvetti-osa on toteutettu ranskaksi nimellä L'Enfer. ==Rooleissa== ==Aiheesta muualla== * Virallinen kotisivu *Tykwer's Heaven , analysed in philosophical terms at the Galilean Library Luokka:Vuoden 2001 yhdysvaltalaiset elokuvat Luokka:Vuoden 2001 brittiläiset elokuvat Luokka:Vuoden 2001 saksalaiset elokuvat Luokka:Vuoden 2001 italialaiset elokuvat Luokka:Vuoden 2001 ranskalaiset elokuvat Luokka:Tom Tykwerin ohjaamat elokuvat
George Chakiris

thumb|George Chakiris George Chakiris (s. 16. syyskuuta 1934) on yhdysvaltalainen tanssija ja näyttelijä. Hän syntyi Ohion Norwoodissa kreikkalaisille vanhemmille. Chakiris teki elokuvadebyyttinsä vuonna 1947; useimmat roolit olivat sivuosia (monesti tanssijana / kuorolaulajana) musikaalielokuvissa. Bernardon rooli elokuvassa West Side Story toi hänelle vuonna 1961 Parhaan miessivuosan Oscar-palkinnon. Chakiriksen muiden roolien joukkoon lukeutuu Étiennen osa Les Demoiselles de Rochefort'ssa (1967). Hän loi myös lyhyemmän uran poplaulajana ja sijoittui mm. lokakuussa 1962 Billboard-listan 110. sijalle pienoisella hitillään "Maria". Hän on esiintynyt paitsi musikaalielokuvissa, myös näytelmissä ja televisiossa. Chakiris on nykyisin pääosin vetäytynyt näyttelijänuraltaan, mutta tekee yhä harrastuksekseen ja ammatikseen hopeasepän töitä. Luokka:Yhdysvaltalaiset näyttelijät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1934 syntyneet Luokka:Elävät henkilöt
Francis Lai

Francis Albert Lai (26. huhtikuuta 1932 Nizza – 7. marraskuuta 2018 NizzaMort du compositeur et musicien Francis Lai ) oli ranskalainen elokuvamusiikin säveltäjä. Lai lähti nuorena aikuisena Pariisiin ja tapasi vuonna 1965 ohjaaja Claude Lelouchin, jonka elokuvaan Mies ja nainen (1966) hän sai säveltääkseen musiikin. Tästä alkoi hänen menestyksekäs uransa, jonka aikana hän voitti mm. Oscarin ja Golden Globen 1970 sekä César-palkinnon vuonna 1988. Lain tunnetuimpiin teoksiin kuuluu musiikki elokuvaan Rakkaustarina (Love Story, 1970). Mies ja nainen -elokuvan musiikkia on käytetty monessa muussa yhteydessä. Kiihkeärytminen instrumentaaliteema ”Aujourd’hui c’est toi” oli Ajankohtaisen kakkosen ja on yhä BBC:n Panorama-sarjan tunnussävel. Elokuvan rakkauskohtauksen teemaa ”Un homme et une femme” käytettiin 1970-luvulta vuoteen 2018 saakka erilaisina sovituksina Silja Linen mainoksissa. ==Lähteet== ==Aiheesta muualla== * Francis Lain muistokirjoitus Helsingin Sanomissa Luokka:Ranskalaiset säveltäjät Luokka:Oscar-palkinnon saajat Luokka:Golden Globe -palkinnon saajat Luokka:Vuonna 1932 syntyneet Luokka:Vuonna 2018 kuolleet
Yle Uutiset viittomakielellä

Yle Uutiset viittomakielellä (aikaisemmalta nimeltään Viittomakieliset uutiset) on Yle TV1-kanavalla päivittäin esitettävä viisi minuuttia kestävä uutislähetys. Ensimmäisen kerran viittomakielisiä uutisia lähetettiin 10. tammikuuta 1994. https://yle.fi/aihe/artikkeli/2019/01/09/ylen- viittomakielinen-uutislahetys-tayttaa-25-vuotta Aluksi lähetyksen tuotti TV1:n A-ryhmä / Arkiohjelmat ja tapahtumat ja vuodesta 2000 lähtien YLE24 / Yle Uutiset -yksikkö. Viittomakielisten uutisten ankkuri kertoo uutisia suomalaisella viittomakielellä. Uutisten aikana taustalta kuuluu suomenkielinen selostus. Nykyinen lähetysaika on joka päivä kello 16.55. Tätä ennen viittomakieliset uutiset kerrottiin Kuuden tv-uutisissa ja säässä omassa osiossaan. Ennen kuin Yleisradio aloitti päivittäiset viittomakieliset uutislähetykset, lähetettiin lauantaiaamupäivisin Viikkokatsaus-ohjelma, jossa oli viittomakielinen osuus. Ohjelmassa oli aluksi tekstitys suomeksi, myöhemmin suomenkielinen selostus. Ohjelmat ovat nähtävissä myös Yle Areenassa. Vuonna 2009 Viittomakielisiä uutisia ja Viikko viitottuna -ohjelmaa lähetettiin yhteensä 36 tuntia. Vastaava uutislähetys muualla Pohjoismaissa on muun muassa Ruotsin SVT:n Nyhetstecken. ==Uutisankkurit== *Thomas Sandholm *Mikaela Tillander *Päivi Mäntylä *Netta Keski-Levijoki *Nelli-Sofia Tarvajärvi *Charlotte Fagerström ==Lähteet== Luokka:Suomalaiset uutisohjelmat Luokka:Viittomakieli Luokka:Yle TV1:n televisio-ohjelmat
Juha Lanu

Juha Matti Lanu (s. 22. huhtikuuta 1961 Hamina)Kuka kukin on 2007, Otava 2006 on suomalainen kitaristi, säveltäjä ja sanoittaja joka on vaikuttanut monella äänitteellä ja televisiossa säestämässä, esimerkiksi BumtsiBum!-ohjelmassa.MTV3 == Lähteet == ==Aiheesta muualla== * Juha Lanu Elonetissa * * Luokka:Suomalaiset kitaristit Luokka:Suomalaiset säveltäjät Luokka:Suomalaiset sanoittajat Luokka:Vuonna 1961 syntyneet Luokka:Elävät henkilöt
Vindhya

Vindhya () on Intian keskiosissa sijaitseva vuoristo, joka jakaa Intian kahteen osaan. Vuoriston pohjoispuolelle jäävät Induksen sekä Gangesin tasangot ja eteläpuolelle Deccanin ylänkö. Noin 970 kilometriä pitkä vuoristo nousee Gujaratin osavaltiosta ja ulottuu Uttar Pradeshin osavaltioon Gangesin rantakaupunkiin Mirzapuriin. Pääosa vuoristosta sijaitsee Madhya Pradeshin osavaltiossa. Vuoriston pohjoisrinteiltä saavat alkunsa monet Gangesin sivujoet, kun taas etelärinteet ovat Narmada-joen piirissä. Pohjoispuolella maasto on huomattavasti kuivempaa kuin etelässä, sillä alue ei saa erityisesti sateita, sillä se jää Vindhya- ja Aravallivuoriston väliin. Vindhyan ylätasangolla ennen Induksen-Gangesin tasankoja sijaitsevat muun muassa miljoonakaupungit Bhopal ja Indore. Vindhyan nähtävyyksiin kuuluu UNESCOn maailmanperintöluettelon Bhimbetkan kalliosuojat, joissa on runsaasti kalliomaalauksia pienellä alueella. == Lähteet == * IndiaNetZone: Vindhya Range * Geographica Indica: Vindhya Mountains Luokka:Intian vuoristot
Posek

Posek (, mon. poskim, ) on juutalaista lakia (halakha) tulkitseva rabbi. Posek voi olla tuomarina (dayan) juutalaisessa oikeusistuimessa (beth din). Posekin lausunto on psak din tai psak halakha. Posekin täytyy tuntea sekä Toora että Talmud. Lausunnot kirjataan ylös ennakkotapauksina. == Katso myös == *mufti *fatwa Luokka:Rabbit
Sara López

Sara López (s. 2. toukokuuta 1992 Madrid, Espanja) on espanjalainen näyttelijä. Hänet tunnetaan roolistaan Serranon perhe -televisiosarjan Yolindana. Hän on sarjassa Tetén (Natalia Sanchez) paras kaveri. ==Filmografia== ===Lyhytelokuvat=== * Feliz navidad (1998) * Qué dura es la vida (1999), Chica * D.D. Generation (2000) ===Televisio=== * Serranon perhe (2003–2008), Yolanda ”Yoli” Bellido == Aiheesta muualla == * Luokka:Espanjalaiset näyttelijät Luokka:Vuonna 1992 syntyneet Luokka:Elävät henkilöt
Viisi pitkää yötä

Viisi pitkää yötä on vuonna 2003 julkaistu Matti Eskon albumi. Bonuskappaleiksi oli kerätty Matti Eskon tunnetuimmat hitit "Rekkamies", "Huomenta Suomi", "Reissumies", "Kotiin ette voi viedä" ja "Ei itkut enää auta". Levyn "Pirjo"-kappale on omistettu Matti Eskon vaimolle. == Kappaleet == # # # # # # # # # # # # # # # # == Lähteet == Luokka:Matti Eskon albumit Luokka:Vuoden 2003 albumit
Espoon kartano

Espoon kartano () on Espoonkartanon kaupunginosassa Espoossa sijaitseva kartano, jonka mukaan kaupunginosa on saanut nimensä. Se on historiallisesti merkittävin Espoon lukuisista kartanoista. Espoon kartanon laajaan maisemakokonaisuuteen kuuluu useita kulttuurihistoriallisesti huomattavia rakennuksia.Härö, s. 24 ==Historiaa== Kuningas Kustaa Vaasa sai ajatuksen kartanon perustamisesta valtakunnan itärajalla pitkään vallinneesta kiristyneestä tilanteesta, joka johti vuonna 1555 avoimeen selkkaukseen. Asian hoitajaksi kuningas määräsi samana vuonna Helsingin lääninvoudiksi nimitetyn Anders Korpin. Kuninkaankartano perustettiin Espåbyn ja Mankbyn kylien maille, ja talonpojat saivat korvaavat pellot muualta. Sopimus rahvaan kanssa solmittiin Espoon pitäjän kesäkäräjillä 27. elokuuta 1556.Ramsay, August: Espoo – Espoon pitäjä ja Espoon kartano 1500-luvulla (1984). s. 267-. ISBN 951-857-033-7 Peder Mandel oli kartanon ensimmäinen vouti, ja hän työskenteli vuosina 1557–1558. Vuodet 1559–1563 voutina toimi Truls Perinpoika. Läänimuutosten vuoksi, kun Espoo oli liitetty Raaseporin läänistä Porvoon lääniin 1564, kartanossa ei ollut omaa voutia. Vuonna 1572 tehdyn uuden läänimuutoksen jälkeen kartanosta tehtiin voutikunta. Tällöin voudiksi tuli Rasmus Jönsinpoika vuosiksi 1572–1575. Tämän jälkeen Espoon kartano oli Raaseporin lääninvoutien alaisena aina vuosisadan loppuun. Kartano on kuulunut Ramsayn suvulle vuodesta 1756 lähtien.Kotisivu Kartanosta lähteneet Ramsayn veljekset mainitaan Runebergin Vänrikki Stoolin tarinoissa.Suomalaisen kirjallisuuden seura Ennen Ramsayita kartanon omistivat muun muassa Jacob de la Gardie ja Gustav Horn.Espoon ratsastustalli August Ramsay osti kartanon takaisin suvulle vuonna 1914. Kartanon entinen navetta on muutettu talliksi, ja sen tiloissa toimi vuosina 1987–2016 Espoon Ratsastustalli. Espoon kartanon useista torpista mainittakoon Erkulla, Norkulla ja Tunfall.Härö, s. 19 Kartanon maisemakokonaisuuteen luetaan varsinaisen kartanon rakennusten ja torppien ohella muun muassa Holkenin karelianistinen huvila ja Sperringsin lanterniinikattoinen ulkokartano.Härö, s. 32 ja 34 Kartanon mukaan on saanut nimensä myös ruotsinkielinen koulurakennus Kungsgårdsskolan. == Lähteet == * ===Viitteet=== ==Aiheesta muualla== * Espoon kartano * Luokka:Espoon kartanot Luokka:Espoonkartano Luokka:Suomen 1700-luvulla rakennetut rakennukset ja rakennelmat Luokka:Suomen kuninkaankartanot
Luettelo 00-agenteista

Tämä on luettelo James Bond -kirjoissa, elokuvissa tai peleissä nähdyistä tai mainituista 00-agenteista, joilla on lupa tappaa. == Kirjoissa == 00-agentti Nimi Agentti 001 Edward Donner Agentti 004 Frederick Wardner, Scarlett Papava Agentti 005 Stuart Thomas Agentti 006 Major Jack Giddings Agentti 007 James Bond Agentti 008 Bill Agentti 0010 John Wolfgramm Agentti 0011 Cederic Agentti 0012 Sam Johnston == Elokuvissa == 00-agentti Nimi Elokuvassa Agentti 002 Bill FairbanksBond mainitsee nimen keskustelussa neiti Moneypennyn kanssa elokuvassa "007 ja kultainen ase" 007 ja kultainen ase Agentti 003 Jason Walters Jack Mason Pallosalama, 007 ja kuoleman katse Agentti 004 Frederick Warder Pallosalama, 007 vaaran vyöhykkeellä Agentti 005 Stuart Thomas Pallosalama Agentti 006 Alec Trevelyan 007 ja kultainen silmä Agentti 007 James Bond Agentti 008 Bill 007 ja Kultasormi, Pallosalama, 007 vaaran vyöhykkeellä Agentti 009 Peter Smith Pallosalama, 007 Quantum of Solace, Octopussy – mustekala (nimetön 009-agentti) Agentti 0012 Sam Johnston Kun maailma ei riitä === Muita MI6-agentteja === Nimi Esittäjä Elokuvassa Charles Robinson Colin Salmon Huominen ei koskaan kuole, Kun maailma ei riitä, Kuolema saa odottaa Miranda Frost Rosamund Pike Kuolema saa odottaa Craig Mitchell Glenn Foster 007 Quantum of Solace Dryden Malcolm Sinclair Casino Royale Raoul Silva Javier Bardem 007 Skyfall == Katso myös == * Felix Leiter == Lähteet == Luokka:James Bond James Bond James Bond
Jason Mraz

Jason Thomas Mraz (s. 23. kesäkuuta 1977 Mechanicsville, Virginia, Yhdysvallat) on yhdysvaltalainen laulaja-lauluntekijä. Hänen tyylilajinsa vaihtelee rockista hiphopiin ja countryyn. ==Elämä ja ura== Mraz opiskeli jonkin aikaa New Yorkin musiikki- ja draama-akatemiassa mutta muutti sen jälkeen San Diegoon Kaliforniaan. Siellä hän oli lyhyen aikaa aviossa mutta erosi. Mraz on raakavegaani, eli hän syö pelkästään kypsentämätöntä kasvisruokaa. == Diskografia == === Albumit === * Waiting for My Rocket to Come (2002) #55 US * Mr. A-Z (2005) #5 US * We Sing, We Dance, We Steal ThingsThe San Diego Troubadour (2008) * Love Is a Four Letter Word (2012) ===EP:t ja muut julkaisut=== * A Jason Mraz Demonstration (1999) * Live at Java Joe's (2001) * From the Cutting Room Floor (2001) * Sold Out (In Stereo) (2002) * The E Minor EP in F (2002) * Tonight, Not Again: Jason Mraz Live at the Eagles Ballroom (2004) * Wordplay EP (2005) * Extra Credit (2005) * Jimmy Kimmel Live: Jason Mraz (2005) * Geekin' Out Across the Galaxy (2006) * Selections for Friends - Live from: Schubas Tavern, Chicago, Montalvo Winery, Saratoga California (2007) * iTunes Live: London Sessions (2008) * We Sing. (2008) * We Dance. (2008) * We Steal Things. (2008) * Truly yours (2009) * Beautiful Mess - Live On Earth (2009) ===Singlet=== * The Remedy (I Won't Worry) (2003) * Curbside Prophet (2004) * You and I Both (2004) * Wordplay (2005) * Geek in the Pink (2005) * The Beauty in Ugly (2007) * I'm Yours (2008) * Make It Mine (2008) * Lucky (feat. Colbie Caillat) (2009) * I Won't Give Up (2012) == Lähteet == == Aiheesta muualla == * Virallinen Jason Mraz -sivusto Luokka:Yhdysvaltalaiset laulajat Luokka:Yhdysvaltalaiset kitaristit Luokka:Yhdysvaltalaiset laulaja-lauluntekijät Luokka:Vuonna 1977 syntyneet Luokka:Elävät henkilöt
Pinteli

Pinteli eli pintikka on kansallispukusanaston määritelmän mukaan karjalaisiin kansallispukuihin kuuluva nauhamainen ja kovetettu tytön päähine. Pinteli kuuluu muun muassa seuraavien pitäjien pukuihin: Hiitola, Kaukola, Kurkijoki, Laatokan-Karjala, Rautu, Seiskari, Viipurin pitäjä. U.T. Sireliuksen mukaan Länsi-Euroopassa alettiin 1300-luvulla kantaa hiuksilla värillisiä nauhoja tai silkkisiä siteitä.U.T: Sirelius: Suomen kansanomaista kulttuuria, esineellisen kansatieteen tuloksia, osa II, Kansallistuote Oy, Helsinki 1989 (Näköispainos), s. 367. Naimattomien neitojen päänauhojen katsotaankin edustavan kansanpuvuissa keskiaikaista perinnettä. Pohjois-Euroopassa neitojen päänauhaa (bindel, bendeken) käytettiin Riian ja Tallinnan seuduilla sekä Pohjois-Saksassa ja Tanskan saarilla, laajalti halki Norjan ja Ruotsin eteläalueiden sekä Etelä-Suomessa Varsinais-Suomen pohjoisosista alkaen kautta Etelä-Suomen aina Laatokan pohjoisrannoille. Tapa- ja pukeutumiskulttuurin vaihtuessa pinteliä on käytetty useilla tavoilla. Yleisimmin se lienee ollut naimattoman tytön hajallaan olevien hiusten koristeena tai siteenä, mutta sitä on käytetty myös osana morsiamen kruunua.Lehtinen Ildiko, Sihvo Pirkko: Rahwaan puku, Näkökulmia Suomen kansallismuseon pukukokoelmiin, Museovirasto, 1984, s. 80. Sirelius, s. 362. Pinteli määritellään myös liittyväksi ylös kammattuihin hiuksiin: ”Pinteli, toisinaan valkiksi nimitetty nauha, muodostettiin ylös päälaelle kammatun hiusnutturan ympärille siteeksi tai renkaaksi, joka vastasi neidon seppelettä." Lehtinen-Sihvo, s. 81. 1800-luvun puolivälissä eri ikä- ja sosiaaliluokkien tunnukset menettivät pukeutumisessa vähitellen merkitystään ja pinteli jäi liinalakin eli tanun tai tykkimyssyn alla pidettäväksi nauhaksi. Se piti hiukset sileinä ja siihen kiinnitettiin tykkimyssyn pitsi. Pitkänomaista pinteliä käytettiin myöhemmin liukuesteenä silkkihuivien alla. Pinteli tehdään käyttötarkoituksen mukaan pään tai nutturan (nupun) ympäryksen mittaiseksi ja päällystetään useimmiten kirkkaan värisellä kankaalla, kuten punaisella veralla tai silkillä. Alustana on käytetty mm. taivutettua pärettä tai tuohta. Sirelius, s. 367. Pintelin koristelu ja työtavat vaihtelevat paikkakunnittain. Se voi olla aivan yksinkertainen kaitale tai koristetaan esimerkiksi kaluunanauhalla ja silkkinauhoilla, tai kirjotaan koristepistoin ja varustetaan kapealla pitsillä, kuten Viipurin pitäjän puvussa. Solmimista varten päihin kiinnitetään yksi tai useampi pitkä nauha, joiden värit toistavat pintelin värejä. Mitä nuorempi tyttö, sitä yksivärisempi päähine, sillä moniväriset nauhat olivat naimaikäisen tytön tai morsiamen merkki. Kansallispukua käytettäessä hiukset kammataan sileästi pois otsalta. Tytön hiukset voivat olla hajallaan tai yhdellä tai useammalla palmikolla. Pinteli asetetaan edessä hiusrajaan tai hiukan sen yläpuolelle ja solmitaan niskassa hiusten päältä nauhoilla, joiden päät jätetään riippumaan vapaina. Solmuna käytetään umpisolmua. == Katso myös == *Säppäli *Tanu *Tykkimyssy ==Lähteet== Luokka:Suomalaiset kansallispuvut Luokka:Päähineet Luokka:Suomalainen kansanperinne
Sun lähelläsi

Sun lähelläsi on vuonna 2006 julkaistu Matti Eskon albumi. Nimikappale nousi Radio Suomen listoille kesällä 2005. Keväällä 2006, juuri ennen julkaisua, levyltä ilmestyi singleinä Vexi Salmen sanoittama, kulkuriromantiikasta kertova "Vapaa kuin taivaan tuuli" ja "Kristiina". "Vapaa kuin taivaan tuuli" nousi myös Radio Suomen listoille. Albumi sisälsi myös mahtipontisen kappaleen "Pohjanmaa", jossa Matti Eskoa säestää mieskuoro "Pohjan Laulu". == Kappaleet == # # # # # # # # # # # # Luokka:Matti Eskon albumit Luokka:Vuoden 2006 albumit
Unto Oksala

Unto Johannes Oksala (15. maaliskuuta 1915 Jyväskylä – 6. elokuuta 1995 Tampere) oli Suomen ilmavoimien lentäjä ja Mannerheim-ristin ritari. Ritariksi nimitettäessä hänen sotilasarvonsa oli lentomestari. Oksala suoritti talvi-, jatko- ja Lapin sodissa yhteensä 132 sotalentoa.Keskinen; Stenman 2003 s. 59 == Elämä ja sotilasura == Oksala syntyi Jyväskylässä, Keski-Suomessa, kangaskauppias Väinö ja Aino (o.s. Ottelin) Oksalan perheeseen. Käytyään kolme luokkaa Tampereen klassillista lukiota, Oksala astui suorittamaan asepalvelustaan Ilmailukouluun 17. syyskuuta 1935. Kersantiksi ylennetty Oksala aloitti aktiivipalveluksensa 13. maaliskuuta 1936 Lentoasema 6:en Lentolaivue 44:ssä. Oksala toimi ensin Junkers K.43 -koneiden ja vuodesta 1937 lähtien Bristol Blenheim -pommikoneiden ohjaajana. Talvisodassa Oksala lensi 40 sotalentoa Lentolaivue 44:n 2. lentueessa. Hänet ylennettiin vääpeliksi 27. helmikuuta 1940.Keskinen; Stenman 2003 s. 56 Jatkosodan alkaessa Oksala jatkoi lentämistä Lentolaivue 44:n 1. lentueessa. Hänet ylennettiin lentomestariksi 8. syyskuuta 1941. Saman vuoden lokakuussa hänet siirrettiin 3. lentueeseen, jossa hän lensi sodan loppuun asti. Laivueen kaluston vaihtuessa Junkers Ju 88 -koneisiin keväällä 1943, Oksala oli yksi lentäjistä, jotka lensivät koneet Tutowista Suomeen. Ilmavoimien komentajan, kenraaliluutnantti J. F. Lundqvistin 20. huhtikuuta 1943 tekemän esityksen ja 2. heinäkuuta 1943 tehdyn lisäesityksen jälkeen Oksala nimitettiin Mannerheim-ristin ritariksi 21. marraskuuta 1943 numerolla 122. Nimitysperusteluissa mainitaan muun muassa rohkeus, taitavuus ja harkitsevuus lentäjänä.Hurmerinta; Viitanen 1994 s. 302 Sotien jälkeen Oksala jatkoi Junkers-koneiden ohjaajana Pommituslentolaivue 43:ssa aina 5. elokuuta 1948 asti, jolloin hän erosi ilmavoimista omasta pyynnöstään. Oksala työskenteli tämän jälkeen Suomen Merivakuutus Oy:ssä ja Hämeen museossa. == Lähteet == * * === Viitteet === Luokka:Suomalaiset sotilaslentäjät Luokka:Mannerheim-ristin ritarit Luokka:Vuonna 1915 syntyneet Luokka:Vuonna 1995 kuolleet
Ted Kirkpatrick

Ted Kirkpatrick (1960https://www.inferno.fi/uutiset/tourniquetissa-ja- troublessa-soittanut-rumpali-ted-kirkpatrick-on-kuollut/ – 19. elokuuta 2022) oli yhdysvaltalainen metallimusiikin rumpali, joka tunnetaan parhaiten thrash metal -yhtye Tourniquetin perustajajäsenenä ja johtohahmona. Kirkpatrick tunnetaan teknisesti poikkeuksellisen taitavana rumpalina, kyvystään luoda ja toteuttaa polyrytmejä kappalerakenteissa sekä hänen edistyksellisestä tuplabasaritekniikastaan. Kirkpatrick on eri medioissa äänestetty maailman parhaan rumpalin valinnoissa kärkisijoille. Musiikkilehti HM Magazinessa hänet äänestettiin ”suosikkirumpaliksi” kymmenen kertaa peräkkäin vuosina 1990–2000 sekä jälleen 2003. Kirkpatrick tunnettiin eläinten oikeuksien puolustajana. Se käy ilmi myös joissakin Tourniquetin sanoituksissa. Kirkpatrick on julkaissut rummunsoittovideot The Unreleased Drum Solos of Ted Kirkpatrick VHS (1997) ja Circadian Rhythms – The Drumming World of Ted Kirkpatrick DVD (2003). ==Historia== Ted Kirkpatrick syntyi ja kasvoi Milwaukeessa, Wisconsinissa. Hän alkoi soittaa rumpuja 12-vuotiaana. 1980-luvun lopulla hän soitti lyhyen aikaa Trouble-yhtyeen Run to the Light -kiertueella, kunnes hän perusti kitaristi Gary Lenairen ja laulaja Guy Ritterin kanssa Tourniquetin vuonna 1989. Kirkpatrick oli Tourniquetin pääasiallinen lauluntekijä, ja hän oli hyvin vaativa musiikin suhteen: Kirkpatrick soitti studioäänityksissä usein itse rytmikitaraosuuksia silloin, kun muiden jäsenten soitto ei ollut hänen mielestään riittävän tarkkaa. ==Vaikutteet== Kirkpatrick nimesi rumpalivaikuttajikseen Simon Phillipsin, Carl Palmerin, Dave Wecklin, Terry Bozzion, Dean Castronovon, Akira Jimbon ja Buddy Richin. Rumputyöskentelyynsä Kirkpatrick kertoi ottavansa vaikutteita viidakon ja hyönteisten äänistä sekä taidemusiikin teoksista, kuten Alessandro Scarlattin sonaateista ja Johann Sebastian Bachin Fuugasta. Muita vaikuttajia olivat 1970-luvun progressiiviset rock -yhtyeet Rush, Yes ja King Crimson sekä metalliyhtyeet Black Sabbath, Iron Maiden ja Candlemass. Kirkpatrickin filosofiana oli kohdella rumpuja musiikillisina instrumentteina eikä pelkkänä tahtikoneistona. ==Diskografia== ====Tourniquet ==== * Stop the Bleeding (1990) * Psycho Surgery (1991) * Pathogenic Ocular Dissonance (1992) * Intense Live Series Vol. 2 (1993) * Vanishing Lessons (1994) * Carry the Wounded (1995) * The Collected Works of Tourniquet (1996) * Crawl to China (1997) * Acoustic Archives (1998) * Microscopic View of a Telescopic Realm (2000) * Where Moth and Rust Destroy (2003) * Antiseptic Bloodbath ==Solo== * Ode to a Roadkill (2010) * In the Shadow of the Masters (2010) * Ancient Christmas (2011) ==Lähteet== ==Aiheesta muualla== *Biografia Tourniquet.net-sivustolla Luokka:Yhdysvaltalaiset rumpalit Luokka:Syntymävuosi puuttuu Luokka:Vuonna 2022 kuolleet Luokka:Vuonna 1960 syntyneet
Bullet-luotto

Bullet-luotto tai bullet-laina tarkoittaa lainaa, jonka takaisinmaksu tapahtuu yhtenä eränä erääntymishetkellä, eli laina-aikana siitä maksetaan vain korkoa.Taloustiedon taloussanasto, Taloustieto r.y. 1987. Hakusana bullet. 1980-luvun lopun suuressa luottojen myyntikilpailussa tämä luottomuoto saavutti suuren suosion. 90-luvun laman aikana pitkiin bullet-luottoihin liittyvät riskit valkenivat sekä pankeille että luottoja ottaneille asiakkaille ja se harvinaistui. 2010-luvulla bullet-laina on yhä melko harvinainen, mutta sitä käytetään toisinaan esimerkiksi sijoittamisessa, uuden yrityksen perustamisessa tai joskus asunnonvaihdon yhteydessä. == Katso myös == * Annuiteettilaina * Tasalyhennyslaina == Lähteet == Luokka:Pankkitoimi
Powers Boothe

Powers Allen Boothe (1. kesäkuuta 1948 Snyder, Texas – 14. toukokuuta 2017Iltalehti.fi 15.5.2017 Los Angeles, Kalifornia) oli yhdysvaltalainen näyttelijä, joka tunnetaan mm. Jim Jonesin roolista elokuvassa Guyana Tragedy: The Story of Jim Jones (1980), josta hän voitti Emmy-palkinnon. Muita tunnettuja elokuvia, joissa Boothe esiintyi, ovat esimerkiksi Punainen vaara, Tombstone, Äkkikuolema, Nixon, Con Air – lento vapauteen ja Sin City. Boothe kuoli haimasyöpään sunnuntai-aamuna Los Angelesissa 14. toukokuuta 2017. Hänet haudattiin Deadwoodin hautausmaalle Deadwoodin maaseudulla, joka sijaitsee Panolan piirikunnassa Itä-Carthagessa Itä-Texasissa. ==Lähteet== Luokka:Yhdysvaltalaiset elokuvanäyttelijät Luokka:Vuonna 1948 syntyneet Luokka:Vuonna 2017 kuolleet
Ylivesi

Ylivesi oli kylä entisessä Viipurin maalaiskunnassa Suomen Neuvostoliitolle luovuttamalla alueella. Nykyisin Yliveden alueella on jonkin verran asutusta, mutta venäläistä asutusnimeä sillä ei ole. Yliveden kylä sijaitsi Viipurin maalaiskunnan pohjoisosassa Viipurista pohjoiseen vievän valtatie 14 varrella. Seurakunnallisesti Ylivesi kuului Viipurin maalaiskunnan pohjoisosan käsittäneeseen Ihantalan seurakuntaan. Yliveden naapurikyliä olivat Juustila, Ihantala, Tali, Konkkala, Saarela, Ventelä ja Tikkala. Kylän etelärajalla sijaitsee Ventelänselkä, johon laskee kylän läpi virtaava Kilpeenjoki. Vuonna 1937 kylässä oli 334 asukasta. Yliveden koulupiiriin kuuluneissa pikkukylissä Konkkalassa oli 87 asukasta ja Saarelassa 47 asukasta.Lakio 1982, s. 264–265 ==Elinkeinot ja palvelut== Yliveden asukkaat saivat elantonsa pääasiassa maataloudesta. Vuonna 1937 kylässä oli 472 ha peltoa, 43 ha niittyä ja 1 319 ha metsää.Lakio 1982, s. 269 ja 274 Kylässä oli Saimaankanavan Osuusliikkeen myymälä. Yliveden nuorisoseuralla oli oma talo lähellä koulua. Yliveden kansakoulu sijaitsi kylän pohjoisrajalla. Koulupiiriin kuului Yliveden lisäksi Ihantalan, Konkkalan ja Saarelan kylät sekä osia Kilpeenjoen kylästä. Koulurakennus valmistui vuonna 1900 ja se tuhoutui talvisodassa. Vuonna 1942 kunta rakensi väliaikaisen koulutalon. Vuonna 1939 koulussa oli kolme opettajaa ja 102 oppilasta.Kuujo 1982, s. 375 ==Historia== Talvisodan aikana Yliveden väestö evakuoitiin Keski-Suomeen. Moskovan rauhassa Ylivesi muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944. ==Lähteet== * ===Viitteet=== Luokka:Viipurin maalaiskunnan kylät
Cantal (departementti)

Cantal (oksitaaniksi Cantal, Cantau, Chantal, Chantau) on Ranskan departementti numero 15, joka on nimetty Cantal-vuoriston mukaan. Departementti sijaitsee Etelä-Ranskassa, Auvergne-Rhônes-Alpesin hallintoalueella. Departementti on pinta-alaltaan 5 726 neliökilometriä, ja siellä on 149 684 asukasta (2006). Cantalin pääkaupunki on Aurillac. Cantal on jaettu edelleen kolmeen arrondissementtiin, 27 kantoniin ja 260 kuntaan. Cantal oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se luotiin osasta Auvergnen provinssia. Cantal on antanut nimensä alueella valmistetulle Cantal-juustolle. == Katso myös == * Luettelo Cantalin kunnista == Lähteet == == Aiheesta muualla == * Cantalin departementin kotisivut thumb|left|Puy Griou, 1694 metriä, kuuluu Cantal- vuoristoon *
Urdunkielinen Wikipedia

Urdunkielinen Wikipedia () on Wikipedian urdunkielinen versio. Se on artikkelimäärältään 86. suurin Wikipedia. Kesäkuussa 2007 siellä oli 5 762 artikkelia. 1. lokakuuta 2012 siellä oli 19 361 artikkelia. Nykyään artikkeleita on yli . Urdunkielinen Wikipedia
Cantal

Cantal voi tarkoittaa: *Cantal, vuoristo Ranskan keskiylängöllä *Cantal, hallinnollinen Ranskan departementti *Cantal, ranskalainen juusto
Joshua J. Johnson

Joshua J. Johnson (s. 10. toukokuuta 1976) on yhdysvaltalainen pikajuoksija. Johnson juoksi Pariisin MM-kisoissa 2003 kuudenneksi 200 metrin juoksussa ajalla 20,47. Samoissa kisoissa hän oli voittamassa MM-kultaa 4 x 100 metrin viestijuoksussa.http://www.iaaf.org/WCH03/results/gender=M/discipline=4X1/combCode=hash/roundCode=f/index.html Kauden lopussa hän voitti IAAF:n yleisurheilufinaalissa 200 metrin kilpailun ajalla 20,35. Seuraavana vuonna hän sijoittui IAAF:n yleisurheilufinaalissa seitsemänneksi 100 metrin juoksussa ajalla 10,44 ja viidenneksi 200 metrillä. ==Ennätykset== Lähde: * 100 metrin juoksu: 9,95 (2002) * 200 metrin juoksu: 19,88 (2001) ==Lähteet== Luokka:Yhdysvaltalaiset pikajuoksijat Luokka:Vuonna 1976 syntyneet Luokka:Elävät henkilöt
Eirene

Eirene (, "rauha") oli kreikkalaisessa mytologiassa yksi kolmesta horasta. Hän oli Zeuksen ja Themiksen tytär, ja Diken ja Eunomian sisarHesiodos, Jumalten synty 901–906 (engl. käännös). Näillä sukulaissuhteilla ilmaistiin, että rauha on seurausta vallasta (Zeus) yhdistettynä oikeudenmukaisiin lakeihin (Themis), joka pysyy, kun yhteiskunnassa vallitsee laki (kreik. Dike) ja järjestys (kreik. Eunomia). Eirene oli rauhan henkilöitymä, jonka vastine roomalaisessa mytologiassa oli Pax. Eirene kuvattiin nuorena neitona, jonka käsissä oli lapsenomainen Plutos, vaurauden jumaluusPausanias, Kreikan kuvaus 9.16.2 (engl. käännös), ja runsaudensarvi, jotka symbolisoivat rauhan siunauksellista vaikutusta ja mukanaantuomaa hyötyä. Eirene saatettiin kuvata kantamassa myös oliivipuun oksaa tai Hermeksen sauvaa. Nimi Irene juontaa juurensa tästä mytologian hahmosta. == Lähteet == Luokka:Antiikin Kreikan jumalattaret
Pax

Pax on latinaa ja suomeksi ”rauha”. Sen alkuperä sanasta sopimus () viittaa siihen, että roomalaiset eivät niinkään ajatelleet rauhan olevan sodaton tila vaan seurausta sopimuksesta. == Mytologia == * Pax on roomalaisessa mytologiassa jumalatar ja rauhan henkilöitymä. == Ajanjakso == Yhdessä latinankielisen kansakunnan tai valtion nimen kanssa Pax viittaa rauhan tai vakauden aikaan, jota kyseinen suurvalta piti valtaa. * Pax Americana * Pax Romana == Sukunimi == * Michael Pax (1930–2015), saksalais-suomalainen biodynaamisen viljelyn uranuurtaja == Pax-lehti == *Pax on Sadankomitean ja Suomen Rauhanliiton julkaisema rauhanpoliittinen lehti == Muut merkitykset == * Pax, Walter Runebergin veistos Turun vanhan kirjaston porrasaulassa * Pax, Fazerin makeinen * Lento- ja laivayhtiöt käyttävät sanaa Pax kuvaamaan matkustajapaikkaa (lyhenne sanasta Passenger)
Carl Panzram

Carl Panzram (28. kesäkuuta 1891 – 5. syyskuuta 1930) oli yhdysvaltalainen sarjamurhaaja. Panzram syntyi Warrenissa, Minnesotassa. Hän alkoholisoitui ja sekaantui rikoksiin jo yhdeksän vuoden iästä saakka. Hän viettikin paljon aikaa nuorisovankiloissa, joissa käytöstä yritettiin oikoa fyysisillä rangaistuksilla. Kun vuonna 1910 hän oli kärsinyt rangaistuksensa loppuun Fort Leavenworthin vankilassa hänen tiedetään sanoneen, että "kaikki hyvä minussa on hakattu ja potkittu pois jo aikaa sitten". Hän jatkoi ryöstelyjä ja varkauksia ja joutui niistä tuomiolle ajoittain. Panzram, jolla oli myös taipumuksia tuhopolttoihin ja raakalaismaisuuteen, piti ihmisten pahoinpitelyistä ja myöhemmin myös tappamisesta. Vuonna 1920 Panzram hankki 45 000 dollaria sarjalla ryöstöjä. Hän sai jopa varastettua eräältä Yhdysvaltain presidenteistä (William Howard Taft) rahaa. Eräästä ryöstöstään hän sai saaliiksi aseen, jolla tappoi 10 miestä. Panzram oli koko ajan liikkeellä, hän matkusti meritse Eurooppaan ja työskenteli Afrikassa, jossa hän murhasi ja kidutti säännöllisesti. Kun Panzram palasi Yhdysvaltoihin hän jatkoi asuntomurtoja, kunnes jäi kiinni. Hänet tuomittiin 25 vuodeksi Fort Leavenworthin vankilaan vuonna 1928. Siellä hän kirjoitti muistelmansa. Kesäkuun 20. päivä vuonna 1929 hän kosti eräälle vartijalle, joka oli hakannut häntä, surmaamalla tämän pyykinpesutilaan. Oikeudenkäynnissä Panzram myönsi syyllistyneensä murhaan ja sanoi, että oli hänen perustuslaillinen oikeutensa tulla hirtetyksi. Kun jury totesi miehen syylliseksi ja antoivat tälle kuolemantuomion hirttämällä, Panzram kiitti päätöksestä sekä tuomaria että juryä. Panzram vastusti kovasti kun uudistusmieliset halusivat estää hänen tuomionsa täytäntöönpanon ja hän sanoikin näille: "Voi, kuinka toivonkaan että teillä kaikilla olisi yksi jaettu kaula ja minulla olisi käteni sen ympärillä. Uskon, että ainoa oikea tapa uudistaa ihmistä on surmata tämä." Carl Panzram, joka tunnusti murhanneensa 22 ihmistä, hirtettiin 5. syyskuuta 1930 Fort Leavenworthin vankilassa. Hänen viimeiset sanansa olivat: "Vauhtia, indianalainen paskiainen! Olisin hirttänyt jo kymmenisen miestä tuossa ajassa." Yksi vanginvartijoista halusi julkaista hänen omaelämäkertansa, mutta se kiellettiin sisällön vuoksi. Elämäkerta julkaistiin vasta vuonna 1970. Panzramin vanginvartijan muistelmista puolestaan tehtiin elokuva Tappajan päiväkirja (Killer: A Journal of Murder, 1996), jossa Panzramia näytteli James Woods. Luokka:Yhdysvaltalaiset sarjamurhaajat Luokka:Yhdysvaltain liittovaltion teloittamat henkilöt Luokka:Vuonna 1891 syntyneet Luokka:Vuonna 1930 kuolleet